قانون اور انصاف کی وزارت
انصاف تک رسائی میں آسانی  پر ویبینار کل منعقد ہوگا
ای کورٹس پروجیکٹ کے مرحلہ III پر توجہ دی جائے گی
الیکٹرانکس اور انفارمیشن ٹکنالوجی کی وزارت  اور صنعت اور داخلی تجارت کے فروغ  کے زیر اہتمام پوسٹ بجٹ ویبینار سیشن کے ایک حصے کے طور پر، ’’امکانات کو بروئے کار لانا - ٹیکنالوجی کا استعمال کرتے ہوئے زندگی گزارنے میں آسانی ‘‘ کے موضوع پر ایک ویبینار کل منعقدہوگا۔
ویبینار میں وزارت قانون و انصاف کےمحکمہ انصاف کی طرف سے ’’انصاف تک رسائی میں آسانی ‘‘ پر ایک سیشن منعقد ہو گا۔
آزاد ہندوستان میں ہندوستانی عدلیہ کی مسلسل کوشش شہریوں کو انصاف تک تیز رفتار اور سستی رسائی فراہم کرنا رہی ہے۔ آج، ٹیکنالوجی اس کوشش کو تیز کرنے کا ایک طاقتور ذریعہ ہے۔ یہ نظام انصاف کو مساوی بنانے کا موقع فراہم کرتا ہے، جس سے ہر شہری، خاص طور پر پسماندہ طبقے کو، ازالے کے لیے عدالتوں سے رجوع کرنے کا موقع ملتا ہے۔ ای کورٹس پروجیکٹ کا تیسرا مرحلہ صارفین کے ذریعے ٹیکنالوجی کو اپنانے، ایک مضبوط گورننس فریم ورک اور ایک عدالتی نظام فراہم کرنےپر توجہ مرکوز کرتا ہے، جو ہر اس فرد کے لیے زیادہ قابل رسائی، موثر اور مساوی ہو جو انصاف کی تلاش میں ہے یا ہندوستان میں انصاف کی فراہمی کا حصہ ہے۔ مرکزی بجٹ24 – 2023 میں حکومت نے ای کورٹس فیز III کے لیے 7000 کروڑ روپے کا اعلان کیا ہے۔ پروجیکٹ کا فیز III مختلف نئی خصوصیات کی سہولت کا تصور پیش کرتا ہے، جو آخری شخص تک انصاف کی فراہمی کے لیے کایاپلٹ کرنےوالا ثابت ہو گا۔
ای کورٹس پروجیکٹ فیز-III کے لیے مجوزہ ٹائم فریم چار سال ہے۔ ای کورٹس فیز – III میں درج ذیل جسمانی اور مالی سرگرمیاں ا نجام دی جانی ہیں۔
- تمام عدالتی ریکارڈ، میراثی ریکارڈ اور زیر التوا مقدمات دونوں کی ڈیجیٹلائزیشن؛ 3108 کروڑ دستاویزات کو ڈیجیٹائز کرنے کی لاگت کا تخمینہ 2038.40 کروڑ روپے ہے۔
- کلاؤڈ ٹکنالوجی میں منتقلی؛ کلاؤڈ اسٹوریج کے 25 پیٹا بائٹس  فراہم کرنے کی لاگت کا تخمینہ 1205.20 کروڑ روپے ہے۔
- عدالتوں اور عدالتی افسران کو اضافی ہارڈ ویئر۔ لاگت کا تخمینہ 643.66 کروڑ روپے ہے۔
- نئی قائم ہونے والی عدالتوں میں آئی سی ٹی کے بنیادی ڈھانچے کی فراہمی؛ 2500 نئی قائم کی گئی عدالتوں اور 400 نئے کورٹ کمپلیکس کی لاگت کا تخمینہ 426.25 کروڑ روپے ہے۔
- ایک مضبوط ڈیجیٹل انفراسٹرکچر بنا کر عدالتی مقدمات کی سماعت کے لیے ورچوئل عدالتوں کا قیام اور توسیع۔ 1150 ورچوئل کورٹس کے قیام کی لاگت کا تخمینہ 413.08 کروڑ روپے ہے۔
- تمام عدالتی احاطے میں مکمل طور پر کام کرنے والے ایڈوانسڈ ای-سیوا کیندر جس میں ہر کمپلیکس میں ایسے مراکز کی تعداد عدالتی احاطے کے سائز پر منحصر ہے۔ 4400 مکمل طور پر فعال ای سیوا کیندر کے قیام کے لیے لاگت کا تخمینہ لاگت 394.48 کروڑ روپے ہے۔
- پیپر لیس عدالتوں کے لیے بنیادی ڈھانچہ ترتیب دینا، مرحلہ وار، تمام تجارتی عدالتیں پہلی بار پیپر لیس ہو ں گی ۔ 1000 پیپر لیس عدالتوں کے لیے بنیادی ڈھانچے کے قیام کے لیے لاگت کا تخمینہ 359.2 کروڑ روپے ہے۔
- سافٹ ویئر ایپلی کیشنز کی ترقی؛ تمام ای گورننس ایپلی کیشنز اور خدمات میں کھلی ٹیکنالوجیز کو اپنانا۔ سافٹ ویئر ڈیولپمنٹ کی لاگت کا تخمینہ 243.52 کروڑ روپے ہے۔
- آئی سی ٹی انفراسٹرکچر کی ہموار دستیابی کو یقینی بنانے کے لیے شمسی توانائی کی سہولیات؛آئی سی ٹی انفراسٹرکچر کی ہموار دستیابی کو یقینی بنانے کے لیے 1530 شمسی سہولیات کی تنصیب کے لیے لاگت کا تخمینہ 229.5 کروڑ روپے ہے۔
- ویڈیو کانفرنسنگ کے دستیاب انفراسٹرکچر کو بڑھانے اور اپ گریڈ کرنے کا انتظام؛ 10200 ویڈیو کانفرنسنگ تنصیب کی لاگت کا تخمینہ 28.48 کروڑ روپے ہے۔
- مقدمات کی ای فائلنگ؛ 18000 عدالتوں میں ای فائلنگ کو لاگو کرنے کے لیے لاگت کا تخمینہ 215.97 کروڑ روپے ہے۔
- کنیکٹیویٹی: 409 سائٹس کو کنیکٹیویٹی فراہم کرنے کے لیے لاگت کا تخمینہ 208.72 کروڑ روپے ہے۔
- تمام اسٹیک ہولڈرز کو آئی سی ٹی آگاہی/تبدیلی کے انتظام میں تربیت دینا؛ تمام اسٹیک ہولڈرز کے لیے تربیتی پروگراموں کے انعقاد اور پبلسٹی مہم کے ذریعے بیداری پیدا کرنے کی ضروریات کے لیے لاگت کا تخمینہ 208.52 کروڑ روپے ہے۔
- عدالتی کارروائی کی لائیو اسٹریمنگ؛ 300 کورٹ کمپلیکس میں عدالتی کارروائیوں کی لائیو اسٹریمنگ کے لیے لاگت کا تخمینہ 112.26 کروڑ روپے ہے۔
- کمیٹی اور ڈی او جے میں پی ایم یو ؛ ای-کمیٹی اور ڈی او جے میں پروجیکٹ مانیٹرنگ یونٹ  کے لیے لاگت کا تخمینہ 56.87 کروڑ روپے ہے۔
- مستقبل کی تکنیکی ترقی ؛ مستقبل کی تکنیکی ترقی کے لیے لاگت کا تخمینہ 53.57 کروڑ روپے ہے۔
- جوڈیشل پروسیس ری انجینئرنگ: جوڈیشل پروسیس ری انجینئرنگ کی لاگت کا تخمینہ 33 کروڑ روپے ہے۔
- معذور افراد کو قابل رسائی آئی سی ٹی والی سہولیات فراہم کرنا؛ معذورافرادکو دوستانہ آئی سی ٹی کی اہل سہولیات فراہم کرنے کی لاگت کا تخمینہ 27.54 کروڑ روپے ہے۔
- مناسب این ایس ٹی ای پی  کی سہولیات فراہم کرنا؛ 8000 این ایس ٹی ای پی سہولیات فراہم کرنے کے لیے لاگت کا تخمینہ 25.75 کروڑ روپے ہے۔
- آن لائن ڈسپیوٹ ریزولیوشن  ؛ آن لائن ڈسپیوٹ ریزولوشن  کے لیے ڈیجیٹل پلیٹ فارم تیار کرنے کے لیے لاگت کا تخمینہ 23.72 کروڑ روپے ہے۔
- نالج مینجمنٹ: آن لائن ای۔ لرننگ پلیٹ فارم تیار کرنے کی لاگت کا تخمینہ 23.3 کروڑ روپے ہے۔
- ہائی کورٹس اور ڈسٹرکٹ کورٹس کے لیے ای ۔آفس؛ ہائی کورٹس سمیت 700 عدالتوں میں لاگو ہونے والے ای-آفس کی لاگت کا تخمینہ 21.1 کروڑ روپے ہے۔
- انٹر آپریبل کریمنل جسٹس سسٹم  کے ساتھ ڈیوٹی ہولڈرز  کا انضمام؛ آئی سی جے ایس کے کامیاب نفاذ کے لیے لاگت کا تخمینہ 11.78 کروڑ روپے ہے۔
- تمام ڈسٹرکٹ کورٹ کی ویب سائٹس کی ایس 3 ڈبلیو اے اے ایس پلیٹ فارم پر منتقلی؛ ایس 3 ڈبلیو اے اے ایس پلیٹ فارم پر ہائی کورٹس کی ویب سائٹس سمیت 752 عدالتوں کی منتقلی کے لیے لاگت کا تخمینہ 6.35 کروڑ روپے ہے۔
ای کورٹس پروجیکٹ فیز-III کا پروجیکٹ مانیٹرنگ یونٹ  سپریم کورٹ آف انڈیا اور محکمہ انصاف کی ای-کمیٹی پر مشتمل ہوگا۔ سپریم کورٹ آف انڈیا کی ای-کمیٹی محکمہ انصاف کے ساتھ قریبی تال میل میں مجموعی منصوبہ بندی، پالیسی اور نفاذ کے لیے ذمہ دار ہوگی۔ این آئی سی تکنیکی پارٹنر اور اہم سافٹ ویئر ڈیولپمنٹ ایجنسی ہوگی۔ عمل درآمد، ہارڈویئر کی خریداری، اس کی دیکھ بھال اور حفاظت متعلقہ ہائی کورٹس کریں گے۔ ڈیجیٹل انفراسٹرکچر کے قیام کے دو سال بعد آپریشنل اور انتظامی لاگت پورا کرنے کے لیے محکمہ انصاف، ریاستی حکومتوں اور متعلقہ ہائی کورٹس کے درمیان سہ فریقی معاہدے پر دستخط کیے جائیں گے۔